Diari Oficial de la Generalitat Valenciana


Sumari del DOGV 4603, del 07-10-2003 (2003/10700)

RESOLUCIÓ del Servei Territorial d'Indústria de València, per la qual se sotmet a informació pública la sol·licitud d'autorització administrativa, projecte d'execució, reconeixement de la utilitat pública i l'estudi d'impacte ambiental del projecte «Ramal Benaguasil. Tuéjar» i les instal·lacions auxiliars, que discorrerà pels termes municipals de Llíria, Domeño, Casinos, Villar del Arzobispo, Losa del Obispo, Loriguilla, Calles, Chelva i Tuéjar, a la província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10298


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ del Servei Territorial d'Indústria de València, per la qual se sotmet a informació pública la sol·licitud d'autorització administrativa, projecte d'execució, reconeixement de la utilitat pública i l'estudi d'impacte ambiental del projecte «Ramal Benaguasil- Tuéjar» i les instal·lacions auxiliars, que discorrerà pels termes municipals de Llíria, Domeño, Casinos, Villar del Arzobispo, Losa del Obispo, Loriguilla, Calles, Chelva i Tuéjar, a la província de València. [2003/S10552]
  
Als efectes previstos en la Llei 34/1998, de 7 d'octubre, del Sector d'Hidrocarburs; en l 'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954 i 56 del seu Reglament, (decret de 26 d'abril de 1957); i a l'empara d'allò disposat en la Llei 2/1989, de 3 de març, d'impacte ambiental, se sotmet a informació pública el projecte les característiques del qual s'assenyalen a continuació:
  
- Peticionari: Gas Natural SDG, SA., amb domicili a efectes de notificacions a Barcelona (CP 08786) carrer de Joan d'Àustria, 39-47 1º.
  
- Objecte de la petició: autorització administrativa, aprovació del projecte d'execució, reconeixement de la utilitat pública i declaració d'impacte ambiental del projecte d'instal·lacions del «Ramal Benaguasil- Tuéjar».
  
- Descripció de les instal·lacions:
  
Traçat: el Ramal Benaguasil- Tuéjar és una conducció de 16 bar de pressió que partint de les proximitats de la xarxa d'eixida VS-6, al terme de Llíria (València) discorre en direcció nord-oest, travessa els termes municipals de Llíria, Domeño, Casinos, Villar del Arzobispo, d'on partix un ramal cap a este municipi, continua cap a l'oest passant per Losa del Arzobispo, Loriguilla, Calles, Chelva i Tuéjar on finalitza.
  
Canonades: canonades d'acer al carboni de diàmetres de 12- i 8- tipus API 5L Gr B; anirà enterrada com a mínim un metre de profunditat sobre la generatriu superior.
  
Pressió màxima de servici: 16 bar relatius.
  
Longitud: la longitud total del traçat és de 49,921 km.
  
Pressupost: 65.615.844,63 euros.
  
El projecte inclou plans parcel·laris i la relació concreta i individualitzada dels béns i drets afectats.
  
Afeccions a finques privades: l 'afecció a finques particulars derivada de la construcció d'este projecte, se concreta de la següent manera:
  
Un: expropiació en ple domini dels terrenys sobre els que s'han de construir les instal·lacions fixes en superfície.
  
Dos: per a les canalitzacions (segons NT-905-GN Part 1-Rev. 0/99.10):
  
A) Imposició de servitud permanent de pas de gas al llarg del traçat de la conducció amb una amplària de tres metres, 1,5 m a cada costat de l'eix, por on anirà enterrada la canonada o canonades que es requerisquen per a la conducció del gas. Esta servitud que s'estableix estarà subjecta a les següents limitacions al domini:
  
1. Prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos a una distància inferior a dos metres a comptar des de l'eix de la canonada.
  
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i equips necessaris per a poder mantenir, reparar o renovar les instal·lacions amb pagaments si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflexa per a cada finca en els plans parcel·laris d'expropiació. En esta zona es farà desaparèixer, temporalment, qualsevol obstacle i es realitzaran les obres necessàries per a l'estesa i instal·lació de la canalització i elements annexes, executant les obres i operacions precises per als esmentats fins.
  
Tres: Per al pas dels cables de connexió i elements dispersius de la protecció catòdica:
  
A) Imposició de servitud permanent de pas en una franja de terreny d'un metre d'ample, per on discorreran enterrats els cables de connexió . Per als llits dispersius de protecció catòdica, la franja de terreny, on s'establix la imposició de servitud permanent de pas, tindrà d'amplària, la corresponent a la de la instal·lació més un metre a cada costat. Estes franges estaran subjectes a les següents limitacions:
  
- Prohibició d'efectuar treballs de llaurada o similars a una profunditat superior a cinquanta centímetres, a plantar arbres o arbustos i realitzar qualsevol tipus d'obra, construcció o edificació a una distància inferior de 1,5 metres a cada costat del cable de connexió o del límit de la instal·lació enterrada dels llits dispersius, podent exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i elements necessaris per a poder vigilar, mantenir, reparar o renovar les instal·lacions, amb pagament si és el cas, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparèixer tot obstacle, i també realitzar les obres necessàries per l'estesa i el muntatge de les instal·lacions i elements annexes, executant les obres i operacions precises als esmentats fins.
  
Quatre: per a les línies elèctriques:
  
Servitud permanent de pas en una franja de terreny d'un metre a cada costat de l'eix de la línia i en tot el seu traçat, cosa que implicarà:
  
- Lliure accés del personal i elements necessaris per a poder vigilar, mantenir, reparar o renovar les instal·lacions, amb pagament si és el cas, dels danys que s'hi ocasionen.
  
b) Servitud permanent de vol en una franja de quinze metres centrada amb l'eix de la línia, en la qual s'establixen:
  
- Prohibició d'alçar edificacions o construccions de qualsevol tipus, i d'efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia dels pals de l'estesa.
  
- Prohibició de plantar arbres amb una altura màxima superior a quatre metres a una distància inferior de tres metres de l'eix dels pals de l'estesa.
  
c) Ocupació temporal de la superfície que se determina per a cada finca en els plans parcel·laris, per a realitzar les obres necessàries.
  
Cosa que es fa pública per a coneixement general i especialment dels propietaris dels terrenys i demés titulars afectats per l'esmentat projecte, la relació del qual s'insereix al final del present anunci perquè puga ser examinat l'expedient en este Servei Territorial d'Indústria (CP 46327) carrer Gregorio Gea, 27, i perquè s'hi pugen presentar en triple exemplar, les al·legacions que es consideren oportunes en el termini de vint dies comptats a partir de l'endemà de la inserció d'este anunci. Els plans parcel·laris podran ser també consultats als Ajuntaments afectats.